Repisko (geomorfologický podcelok)

Repisko je geomorfologický podcelok Spišskej Magury. Najvyšším bodom je rovnomenný vrch s výškou  Na území podcelku leží geomorfologická časť Osturnianska brázda.

 Vymedzenie 
Podcelok zaberá západnú časť pohoria a zo severu je vymedzený štátnou hranicou s Poľskom. Juhozápadným smerom územie klesá do Ždiarskej brázdy, ktorá patrí do Podtatranskej brázdy, južne susedia Východné Tatry (podcelok Tatier) a Popradská kotlina (podcelok Podtatranskej kotliny). Východným smerom pokračuje Spišská Magura podcelkom Veterný vrch, pričom hranica vedie Magurským sedlom.

 Vybrané vrcholy 
 Repisko () – najvyšší vrch podcelku i pohoria
 Príslop ()
 Javorinka ()
 Magurka ()
 Smrečiny ()Spišská Magura – Pieniny. Turistická mapa. 1 : 50 000. Harmanec: VKÚ, a. s., 2000.Vysoké Tatry. Letná turistická mapa. 1 : 50 000. Harmanec: VKÚ, a. s.

 Chránené územia 
Prakticky celé územie je súčasťou ochranného pásma národného parku, západná časť patrí priamo pod Tatranský národný park. Jeho ochranné pásmo zaberá južnú časť po Bachledovu dolinu. Územie ležiace severne od hlavného hrebeňa je súčasťou ochranného pásma Pieninského národného parku. Z maloplošných území tu leží:

 Jezerské jazero – prírodná rezervácia
 Veľké osturnianske jazero – prírodná rezervácia
 Malé jazerá – prírodná rezervácia
 Grapa – prírodná rezervácia
 Goliašová – prírodná rezervácia
 Pod Črchľou – prírodná rezervácia
 Osturnianske jazero – prírodná pamiatka

 Turizmus 
Hrebeňom pohoria od strediska Strednica prechádza  modro značený turistický chodník, ktorý vedie cez Magurské sedlo až do Vyšných Ružbách. Na hlavnú trasu sa pripájajú chodníky z obcí v okolí, ktoré zároveň ponúkajú i ubytovacie možnosti. Z hrebeňa je jedinečný výhľad na Belianske Tatry. Atraktívne sú lyžiarske strediská Strednica a Bachledova dolina, ktoré čoraz viac lákajú turistov i počas letnej sezóny. Unikátnym sa stal chodník korunami stromov.

 Referencie 

Kategória:Spišská Magura
Kategória:Geomorfologické podcelky na Slovensku